Diari Oficial de la Generalitat Valenciana


Sumari del DOGV 7064, del 10-07-2013 (2013/7164)

Convocatòria i bases específiques per a la provisió en propietat, mitjançant concurs oposició, de dos places de tècnic auxiliar informàtic de l'escala d'administració especial, subgrup C1.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7064

Data del DOGV
:   10-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7164


Data del document
:   01-07-2013

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * concurs administratiu

Convocatòria i bases específiques per a la provisió en propietat, mitjançant concurs oposició, de dos places de tècnic auxiliar informàtic de l'escala d'administració especial, subgrup C1. [2013/7164]  
Mitjançant Resolució de l'Alcaldia Presidència núm. 1907/2013, de data 1 de juliol de 2013, s'ha aprovat:   
Bases específiques per a la provisió en propietat, per mitjà de concurs oposició, de dos places de tècnic auxiliar informàtic pertanyents a l'escala d'administració especial, subgrup C1, per a l'Ajuntament de Puçol. Procés de consolidació d'ocupació temporal (disposició transitòria 4a. Llei 7/2007, de 12 d'abril).  
  
1. Objecte de la convocatòria  
És objecte de la present convocatòria la provisió en propietat de dos places vacants en la plantilla de funcionaris d'este Ajuntament, de tècnic auxiliar informàtic, subgrup C1, que es corresponen amb els llocs de treball 1.22 i 1.31, que figuren en la relació de llocs de treball de l'Ajuntament de Puçol publicada en el Butlletí Oficial de la Província de València núm. 31 de 6 de febrer de 2009.  
La selecció es durà a terme per mitjà del sistema de concurs oposició per consolidació d'ocupació temporal.  
Estes places es troben incloses en l'oferta d'ocupació pública de 2010, aprovada per Resolució d'Alcaldia núm. 2572/2010, de 30 de juliol, publicada en el Diari Oficial de la Comunitat Valenciana núm. 6335 de data 18 d'agost de 2010.  
L'article 3.1 del Reial Decret Llei 20 /2011, de 30 de desembre, de mesures urgents en matèria pressupostària, tributària i financera per a la correcció del dèficit públic, disposa que al llarg de l'exercici 2012 no es procedirà a la incorporació de nou personal, excepte la que puga derivar-se de l'execució de processos selectius corresponents a ofertes d'ocupació pública d'exercicis anteriors.  
La present vacant es troba inclosa en l'oferta d'ocupació pública corresponent a l'exercici 2010 i, per tant, es pot procedir a la incorporació de nou personal per a ocupar la citada plaça.  
  
2. Normativa aplicable  
El procés selectiu s'ajustarà al que disposen les presents bases, i, en el que preveu la Llei 7/2007, de 12 d'abril, de l'Estatut Bàsic de l'Empleat Públic, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març, i per la resta de les disposicions legals i reglamentàries aplicables.  
El personal que ocupa les citades places amb caràcter temporal o interí cessarà en la prestació dels seus servicis, una vegada haja finalitzat el procediment selectiu i prenga possessió la persona seleccionada.  
  
  
3. Bases generals  
Per al que no estiga previst en estes bases específiques regirà, en allò que no contravinga la legislació vigent, el que disposen les bases generals publicades en els Butlletí Oficial de la Província número 299, de data 17.12.1997, número 76, de data 31.03.1998, i número 109, de data 09.05.2000; i en el Diari Oficial de la Comunitat Valenciana número 3145, de data 18.12.1997, número 3228, de data 23.04.1998, i número 3744, de data 08.05.2000.  
  
4. Requisits dels aspirants  
Per a ser admesos a la realització de les proves selectives, els aspirants hauran de reunir els següents requisits, que hauran de complir-se l'últim dia de termini de la presentació de sol·licituds i mantindre's, si és procedent, en el moment de la presa de possessió:  
a) Tindre la nacionalitat espanyola o la de qualsevol estat membre de la Comunitat Europea, o complir amb el que estabix l'Estatut Bàsic de l'Empleat Públic respecte de l'accés a la funció pública.  
b) Posseir la capacitat funcional per a l'acompliment de les tasques.  
c) Tindre complits els 16 anys i no excedir l'edat legal de jubilació.  
  
d) Estar en possessió del títol de Batxiller, Formació Professional de segon grau o equivalent. En tot cas, l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.  
e) No patir cap malaltia ni estar afectats per limitació física o psíquica incompatible amb l'exercici de les funcions o que les impossibilite.  
  
f) No haver sigut separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat.  
En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
g) Estar en possessió del certificat de coneixement del grau elemental expedit o homologat per la Junta Qualificadora de Coneixements de València.   
  
5. Sol·licituds   
Qui desitge participar en les proves d'accés hi haurà de presentar la corresponent instància dirigida a l'alcalde president, en la qual farà constar que reunix tots els requisits exigits en la convocatòria; s'hi hauran d'adjuntar els comprovants següents:  
- Resguard justificatiu d'haver-hi abonat els drets d'examen, que es fixen en la quantitat de 30,05 euros (trenta euros amb cinc cèntims). El pagament d'estos drets es farà per mitjà d'autoliquidació que podrà generar-se en l'oficina virtual de l'Ajuntament Puçol, on s'indicarà clarament la plaça objecte de la convocatòria, així com la persona que realitza l'ingrés.  
- En cas de tindre la condició de minusvàlid, haurà d'aportar igualment document acreditatiu de la seua aptitud, així com escrit en què s'especifique qualsevol tipus d'adaptació necessària a l'hora de la realització de les proves  
Segons l'article 26 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, serà procedent la devolució dels drets d'examen quan no es realitze el fet imposable per causes no imputables al subjecte passiu.  
  
El termini de presentació de sol·licituds serà de 20 dies hàbils, comptats a partir del dia següent de la publicació de l'extracte de la convocatòria en el Boletín Oficial del Estado.  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú.  
  
6. Admissió d'aspirants  
Una vegada finalitzat el termini de presentació d'instàncies, l'Alcaldia Presidència dictarà resolució, per la qual declararà aprovades les llistes provisionals d'aspirants admesos i exclosos.  
En esta resolució que es publicarà en el Butlletí Oficial de la Província i en el tauler d'anuncis municipal, constarà el nom i cognoms dels aspirants admesos i exclosos i, si és procedent, el motiu de la no admissió.  
La resta d'anuncis es publicaran en el tauler d'edictes municipal.  
  
Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional. En el cas de no presentar-se reclamacions esta llista esdevindrà en definitiva.  
  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i en el supòsit de produir-se'n, possibilitar-ne l'esmena en temps i forma els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
Si en algun moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, prèvia audiència de l'interessat, es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
7. Tribunal   
Estarà constituït pels següents membres i suplents tots ells amb veu i vot:  
Presidenta: la tècnica d'administració general de Secretaria de l'Ajuntament de Puçol.  
Vocals: tres funcionaris de carrera designats per l'alcalde.  
Secretari: el secretari de l'Ajuntament de Puçol.  
Per l'Alcaldia es designaran els suplents corresponents entre funcionaris de carrera.  
De conformitat amb el que disposa la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i s'estendrà, així mateix, a la paritat entre dona i home.  
El tribunal no podrà constituir-se ni actuar sense l'assistència de més de la mitat dels seus membres titulars o suplents, indistintament.  
El tribunal podrà estar assistit per titulats especialistes.  
  
8. Fase d'oposició  
8.1. Primer exercici: obligatori i eliminatori.  
Consistirà a respondre per escrit un qüestionari de 50 preguntes relacionades amb els temes que figuren en la totalitat del temari de les presents bases.  
Les preguntes tindran tres respostes possibles, de les quals només una d'elles serà certa.   
A efectes de puntuació de l'exercici, cada tres preguntes incorrectament contestades restaran del total de la puntuació el valor corresponent a una correcta. Les preguntes en blanc no es penalitzaran.  
8.2. Segon exercici: obligatori i eliminatori.  
Consistirà a desenvolupar per escrit dos preguntes teoricopràctiques, les quals seran determinades pel tribunal i relacionades amb les funcions pròpies del lloc de treball.  
La duració de l'exercici serà fixada pel tribunal abans de l'inici de la prova.   
Per a la correcció d'este exercici, el tribunal podrà disposar la lectura pública dels exercicis i podrà formular tantes preguntes com consideren necessàries per a aclarir els aspectes desenvolupats. S'hauran de demostrar els coneixements necessaris per al desenvolupament de les comeses pròpies de la plaça que es convoca.  
8.3. Tercer exercici: obligatori i eliminatori.  
Consistirà en la realització d'un supòsit pràctic relacionat amb les funcions pròpies del lloc de treball.  
La duració de la prova serà determinada pel tribunal immediatament abans del començament de l'exercici.  
8.4. Quart exercici: obligatori i no eliminatori.  
Consistirà en la traducció del valencià al castellà i viceversa d'un text administratiu d'acord amb la normativa sobre l'ús del valencià de la Generalitat Valenciana.  
La duració d'este exercici serà de 30 minuts.  
  
9. Qualificació i valoració dels exercicis  
Qualificació de la fase d'oposició.  
El primer exercici es qualificarà de 0 a 10 punts, sent necessari obtindre per a superar-lo un mínim de 5 punts.  
El segon exercici es qualificarà de 0 a 10 punts, sent necessari obtindre per a superar-lo un mínim de 5 punts.  
El tercer exercici es qualificarà de 0 a 10 punts, sent necessari obtindre per a superar-lo un mínim de 5 punts.  
En el quart exercici, obligatori i no eliminatori, es valorarà el nivell de coneixement del valencià que posseïsca l'aspirant, amb una puntuació de 0 a 1 punts, i no serà eliminatori.  
La qualificació resultant d'estos quatre exercicis es determinarà per la suma de puntuacions obtingudes en cada u d'ells.  
La puntuació final de la fase d'oposició s'obtindrà sumant els punts de cada exercici.  
  
10. Fase de concurs  
Només podran participar en la fase de concurs els aspirants que hagen superat la fase d'oposició.  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.  
La valoració dels mèrits al·legats i degudament acreditats pels aspirants en la fase de concurs s'ajustarà al barem següent:  
1. Coneixement del valencià:  
Per coneixements del valencià es valorarà fins a un màxim de 0,50 punts, d'acord amb la possessió del corresponent certificat expedit per la Junta Qualificadora de Coneixements de Valencià.  
- Coneixement del grau mitjà: 0,25 punts  
- Coneixement del grau superior: 0,50 punts  
En el supòsit de posseir diversos certificats, només es valorarà el de nivell superior.  
2. Cursos de formació i perfeccionament:  
La formació es valorarà fins a un màxim de 2 punts.  
No es valoraran els cursos en què no conste expressament la duració en hores.  
Només es valoraran els cursos relacionats amb les funcions pròpies del lloc objecte de la convocatòria, que hagen sigut convocats i organitzats per la universitat, instituts o escoles oficials de funcionaris, o altres entitats sempre que en este últim cas hagueren sigut homologats per l'Institut Valencià d'Administració Pública.  
Així mateix, es valoraran els cursos de formació contínua dins de l'acord nacional de Formació Contínua en les Administracions Públiques en qualsevol de les seues edicions.  
La valoració de cada curs s'efectuarà en funció de la seua duració d'acord amb l'escala següent:   
De 10 o més hores: 0,10 punts  
De 25 o més hores: 0,20 punts  
De 50 o més hores: 0,50 punts  
De 100 o més hores: 0,80 punts  
3. Experiència  
3.1. Per servicis prestats en l'Ajuntament de Puçol en els llocs objecte de la convocatòria, com a tècnic auxiliar informàtic, subgrup C1, fins a un màxim de 4 punts, a raó de 0,20 punts per mes treballat.  
  
Una vegada obtingut la suma total, no es prorratejaran els períodes de temps inferiors al mes.  
Els servicis prestats hauran d'acreditar-se per mitjà de certificat de servicis prestats emés per la Secretaria de l'administració.  
3.2. Per servicis prestats com a tècnic auxiliar informàtic, subgrup C1, o categoria superior com a informàtic, en l'administració local, fins a un màxim d'1 punt, a raó de 0,10 punts per cada mes treballat.  
  
Una vegada obtingut la suma total, no es prorratejaran els períodes de temps inferiors al mes.  
Els servicis prestats hauran d'acreditar-se per mitjà de certificat de servicis prestats emés per la Secretaria de l'administració.  
3.3 Per servicis prestats com a tècnic auxiliar informàtic, subgrup C1, o categoria superior com a informàtic, en qualsevol altra administració, entitat pública no local, o entitat privada, fins a un màxim d'1 punt, a raó de 0,05 punts per cada mes treballat.  
Una vegada obtingut la suma total, no es prorratejaran els períodes de temps inferiors al mes.  
Acreditació dels servicis prestats:  
- Contracte de treball o nomenament, acompanyat d'informe de vida laboral expedit per la Seguretat Social i certificació emesa per la secretaria corresponent en què figure clarament el període de servicis prestats i categoria professional, així com a funcions assignades al lloc de treball.  
- Per al cas de servicis prestats en entitats privades s'acreditarà per mitjà d'informe de vida laboral expedit per la Seguretat Social i els corresponents contractes on s'especifique les funcions del lloc de treball, data d'inici i finalització.  
- En el supòsit d'autònoms hauran d'aportar-se els documents acreditatius d'alta i baixa en el RETA, així com el certificat de períodes i epígraf de l'activitat d'alta emés per l'organisme competent; així com la factura corrresponent als servicis exercits i contracte en què s'especifique l'objecte d'este.  
- Altres activitats al·legades es justificaran amb els corresponents certificats de l'organisme responsable de l'organització de l'activitat de què es tracte. Queda a criteri del tribunal l'acceptació o no d'estes altres activitats, en funció de la seua relació amb el contingut funcional de la convocatòria.  
La documentació que no continga les dades necessàries per a la seua adequada baremació no serà computada.  
4. Estar en possessió de la següent titulació, o equivalent, fins a un màxim de 3 punts, conforme al barem següent:  
- Enginyeria Superior en Informàtica: 3 punts  
- Enginyeria Tècnica en Informàtica: 1,50 punts  
Tots els mèrits acadèmics acreditatius hauran d'haver sigut expedits per la universitat espanyola degudament reconegut pel Ministeri d'Educació i Ciència.  
En tot cas l'equivalència haurà de ser aportada per l'aspirant per mitjà de certificat expedit a l'efecte per l'administració competent en cada cas.  
  
11. Publicitat de les llistes  
11.1. Al finalitzar cada u dels quatre exercicis de la fase d'oposició, el tribunal publicarà en el lloc de l'examen i en el tauler d'anuncis de l'Ajuntament, la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada u dels exercicis, segons el que disposa la base 9 de la convocatòria.  
11.2. Una vegada finalitzada la fase d'oposició, el tribunal, per mitjà d'anunci, publicarà en el tauler d'anuncis d'este Ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.  
Als aspirants inclosos en la citada llista es concedirà un termini de 10 dies hàbils perquè presenten, en sobre tancat, un currículum acompanyat de tots aquells documents acreditatius dels mèrits previstos en les bases d'esta convocatòria, per mitjà d'original o còpia compulsada.  
  
11.3. Una vegada baremats els mèrits, el tribunal exposarà en el tauler d'anuncis de l'Ajuntament la llista d'aspirants amb la puntuació obtinguda en la fase de concurs, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
11.4 La puntuació obtinguda en la fase d'oposició més la puntuació obtinguda en la fase de concurs determinarà els aspirants aprovats, per orde de puntuació superior, fins al nombre de places que es convoquen, i es consideraran la resta no aptes.  
En cap cas, el tribunal podrà declarar que han aprovat el procés selectiu un nombre superior al de places convocades.  
No obstant l'anterior, a fi d'assegurar la cobertura de les places, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir a l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.  
11.5. Resoltes les possibles al·legacions i esmenes, el tribunal, per mitjà d'anunci, publicarà en el tauler d'anuncis de l'Ajuntament la relació definitiva d'aspirants aprovats pel seu orde de puntuació total.  
  
11.6 En cas d'empat entre aspirants, una vegada sumades les fases d'oposició i de concurs, s'aplicarà el que disposa la base novena, apartat 9.4.5, de les bases generals de l'Ajuntament de Puçol.  
11.7 Previ requeriment a l'efecte, els aspirants aprovats hauran de presentar per escrit la seua elecció de llocs per orde de preferència. Estos seran adjudicats en la resolució de nomenament de conformitat amb la puntuació obtinguda en el concurs oposició.  
  
12. Proposta de nomenament  
D'acord amb les puntuacions obtingudes, el tribunal elevarà a l'òrgan competent l'expedient de les proves selectives, amb la seua proposta de nomenament com a funcionari en pràctiques a favor dels aspirants que, havent superat tots els exercicis eliminatoris i junt amb la baremació dels mèrits hagen obtingut major puntuació total, sense que en cap cas puga declarar aprovat en les proves selectives un nombre superior de candidats al de les places convocades.  
  
Període de pràctiques: l'aspirant que haja superat la fase d'oposició, prèvia la presentació de la documentació exigida en la base 13a. següent, serà nomenat funcionari en pràctiques, per un període de tres mesos, durant el qual es valorarà la seua capacitat per al treball.  
Estes pràctiques seran dirigides pel cap del departament o funcionari designat pel president de la corporació, qui al finalitzar estes remetrà al tribunal informe en què efectuarà una valoració del desenvolupament d'estes per part del candidat.  
Finalment, el tribunal, previ informe propi, elevarà proposta de nomenament o indicarà que el candidat no ha superat el període de pràctiques.  
En el cas últim, es donarà audiència a l'interessat per un termini de 10 dies perquè efectue les al·legacions que al seu dret convinguen, i podrà a la vista d'estes el tribunal proposar la repetició de les pràctiques o desestimar les al·legacions motivadament i elevar proposta de nomenament de funcionari en pràctiques del següent candidat amb millor puntuació.  
  
13. Presentació de documents  
L'aspirant proposat en pràctiques pel tribunal aportarà els documents acreditatius de les condicions de capacitat i requisits exigits en les presents bases dins del termini de 20 dies naturals, a comptar des de l'endemà de la publicació de la proposta de nomenament del tribunal en el tauler d'anuncis de l'Ajuntament.  
Qui tinga la condició de funcionari de carrera estarà exempt de justificar les condicions i els requisits exigits i acreditats quan van obtindre el seu nomenament anterior, per tant, haurà de presentar únicament certificat expedit pel ministeri, la corporació o l'organisme públic del qual depenga justificatiu de la seua condició de funcionari i que complix les condicions i requisits assenyalats.  
No obstant això, si alguna condició o requisit de la convocatòria no consten en el seu expedient personal s'haurà d'acreditar de la forma indicada en el paràgraf primer anterior.  
Si no es presenta la documentació dins del termini establit, excepte cas de força major o quan dels documents presentats es desprenga el no-compliment dels requisits de la convocatòria, la declaració d'aprovat i proposta formulades pel tribunal esdevindran sense cap efecte i no podrà aprovar-se el seu nomenament.  
  
14. Borsa de treball  
Una vegada cobertes les places en propietat, la resta dels aspirants que hagen superat, almenys, un exercici de la convocatòria i amb preferència d'aquells que han aprovat un nombre més gran d'exercicis passaran a constituir en el mateix orde de puntuació obtinguda, una borsa de treball per a cobrir les possibles places vacants, baixes i/o renúncies, si és procedent, per mitjà de nomenaments interins o contractacions temporals.  
La borsa de treball tindrà una duració de quatre anys, a comptar des de la primera contractació o nomenament. En el cas que la relació s'esgote i concórreguen necessitats del servici, es podrà obrir una nova borsa de contractació, prèvia selecció.  
Els nomenaments interins i, si és procedent, els contractes laborals, es formalitzaran prèvia oferta al personal, d'acord amb les regles que es detallen a continuació:  
1r. Quan es produïsca la necessitat de personal, s'efectuarà l'oportuna crida, que haurà d'acreditar-se pel departament de personal per mitjà de qualsevol mitjà que facilite la seua constància; s'alçarà, si és procedent, oportuna diligència de crida efectuada o de la renúncia de l'aspirant. Podrà cridar-se als aspirants telefònicament, quedant registrada la crida i fent referència a ella en l'expedient. En cas d'urgència podran utilitzar-se mitjans telegràfics.  
2n. Els aspirants, inclosos en la borsa que es forme, seran cridats per l'orde establit i en la mesura en què sorgisquen necessitats de personal, tenint en compte que, si la prestació efectiva de servici a temps complet derivada de la contractació fóra inferior a 24 mesos, no es perdria l'orde en la borsa, de tal forma que, si sorgixen noves necessitats s'anirà acumulant la duració de les relacions laborals, fins que l'última, sumada a les anteriors, sobrepasse els 24 mesos, excepte per al cas de nomenaments interins per a cobrir places vacants; en este cas la interinitat durarà fins que es cobrisca la dita plaça en propietat.  
  
Açò es farà efectiu sempre que la modalitat contractual elegida per l'Ajuntament permeta la contractació a realitzar.  
No obstant això, no es produirà la contractació quan es done la circumstància a què es referix l'article 18.7 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, açò és, quan amb la nova contractació es donara lloc a la conversió del contracte temporal en indefinit en els següents supòsits o en qualsevol que introduïsca la normativa legal aplicable en el moment de la contractació:  
a) No es produirà la contractació, per obra o servici determinat, quan s'excedix del termini màxim de tres anys assenyalat en l'Estatut dels Treballadors (art. 15.1.a ET).  
b) No es produirà la contractació quan la persona proposada supere els límits per a l'encadenament de contractes segons establix la disposició addicional quinzena del Reial Decret Llei 10/2010 de 16 de juny. (15.5 de l'ET).  
3r. L'aspirant disposarà d'un termini màxim de 48 hores, per a incorporar-se al servici i presentar la següent documentació (original o fotocòpia compulsada):  
- Document nacional d'identitat  
- Cartilla de la Seguretat Social (si es posseïx)  
- Certificat mèdic  
- Declaració jurada de no trobar-se sotmés en causa d'incompatibilitat o incapacitat.  
En el supòsit de no comparéixer en l'indicat termini, s'entendrà que rebutja l'oferta i quedarà exclòs de la borsa.  
4t. En aquells casos en què els aspirants rebutjaren l'oferta al·legant causes justificades (malaltia, maternitat), es mantindrà l'orde que originàriament ocupava en la borsa. La concurrència de tals causes haurà de provar-se per qualsevol mitjà admissible en Dret. Els aspirants que no accepten el treball per estar treballant temporalment en una altra empresa que no siga l'Ajuntament de Puçol o organisme autònom o empresa pública dependents d'este Ajuntament, o que, una vegada incorporat al treball, cause baixa voluntària, perdran l'orde en la borsa, i passaran a ocupar l'últim lloc.  
Els aspirants inclosos en la borsa que quan es genere l'oferta, ja estiguen treballant (per mitjà de relació laboral o funcionarial, qualsevol quin siga l'objecte del contracte o del nomenament), per a l'Ajuntament de Puçol, organismes autònoms o empreses públiques dependents, no seran cridats per a ofertes de la present borsa, sense que perden per això l'orde que ocupen en esta.  
5é. En el cas que se superen els 12 mesos de contractació, l'aspirant passarà a ocupar l'últim lloc de la borsa.   
6é. La contractació inclourà un període de prova la duració del qual es fixarà en el contracte respectiu, durant el qual es valorarà la seua capacitat per al treball que serà avaluada per un informe del cap del departament, i podrà ser causa de rescissió la no-superació del dit període.  
L'aspirant que no supere el període de proves serà exclòs de la borsa.   
  
15. Recursos  
Contra les presents bases i la corresponent convocatòria, actes que esgoten la via administrativa, es pot interposar:  
a) Recurs de reposició, amb caràcter potestatiu, davant de l'Alcaldia Presidència. El termini per a interposar tal recurs serà d'un mes, comptat des de l'endemà de la publicació de les presents bases en el Butlletí Oficial de la Província de València.  
Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució; en este cas quedarà expedita la via contenciosa administrativa.  
b) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:  
- De dos mesos, comptats des de la publicació de les presents bases en el Butlletí Oficial de la Província de València, si no s'ha interposat el potestatiu recurs de reposició.  
- De dos mesos, comptats des del dia en què es notifique la resolució expressa del recurs de reposició, o  
- De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.  
Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establits en la Llei 4/1999 de modificació de la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
  
Temari del concurs oposició per a cobrir en propietat dos places d'auxiliar tècnic informàtic  
  
ANNEX I  
  
Matèries comunes  
Tema 1. La Constitució espanyola de 1978: característiques, estructura i reforma. Els principis constitucionals. Els drets i deures fonamentals. La Corona. Les Corts Generals. El govern i l'administració. Relacions entre el govern i les Corts Generals. El poder judicial. Organització territorial de l'Estat. Principis generals. Administració local. Les comunitats autònomes.  
Tema 2. L'Estatut d'Autonomia de la Comunitat Valenciana. Estructura i principis fonamentals. Reforma de l'Estatut. Les competències de la Generalitat Valenciana.  
Tema 3. L'administració local: pressupostos constitucionals. El municipi: concepte i elements. El terme municipal. La població i l'empadronament. Les competències municipals.  
Tema 4. L'organització municipal. Òrgans necessaris i òrgans complementaris. La potestat reglamentària de les entitats locals: reglaments, ordenances i bans. La funció pública local: organització. El personal laboral. El personal eventual.  
Tema 5. La relació juridicoadministrativa. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. L'acte administratiu. Concepte. Elements. Classes. Requisits: la motivació i la forma.  
Tema 6. Eficàcia i validesa de l'acte administratiu. Execució. Notificació i publicació.  
Tema 7. El procediment administratiu. Significat. Principis. Fases. El concepte d'interessat. Termes i terminis.  
Tema 8. Els pressupostos de les entitats locals: concepte, contingut, elaboració i aprovació. Imposició i ordenació dels tributs locals. Les ordenances fiscals. Taxes, contribucions especials i impostos locals: nocions generals.  
  
  
ANNEX II  
  
Matèries específiques  
Tema 9. Llei Orgànica 15/1999, de 13 de desembre, de Protecció de Dades de Caràcter Personal.  
Tema 10. Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.  
Tema 11. Llei 11/2007, de 22 de juny, d'Accés Electrònic dels Ciutadans als Servicis Públics.  
Tema 12. Llei 59/2003, de Firma Electrònica. Firma electrònica i documents firmats electrònicament. Ús de la firma electrònica i règim de prestacions dels servicis de certificació.  
Tema 13. Reial Decret 3/2010, de 8 de gener, pel qual es regula l'Esquema Nacional de Seguretat en l'àmbit de l'administració electrònica. Implantació en l'administració pública.  
Tema 14. Programari lliure. Concepte i filosofia. Avantatges i inconvenients.  
Tema 15. Programari lliure. Paquet ofimàtic LibreOffice. Webmail correu corporatiu i Groupware SOGo.  
Tema 16. Configuració d'estacions de treball: aplicacions comunes en el servidor. Aplicacions comunes als clients. Creació de l'estació model. Imatges de disc. Manteniment de les estacions de treball.  
  
Tema 17. Sistemes i procediments de còpies de seguretat. Objectius de les còpies de seguretat. Tipus de còpies.  
Tema 18. Impressió en xàrcia: administració d'impressió. Configuració d'impressores en xàrcia. Compartició d'impressores.  
Tema 19. Administració de la xàrcia: elements i disseny físic d'una xàrcia. Topologia i tipus de xàrcies. Configuració de la xàrcia en les estacions de treball (client/servidor). Seguretat de la xàrcia.  
Tema 20. Seguretat en xàrcies sense fil. Concepte de tecnologia wireless. Els problemes de les xàrcies sense fil.  
Tema 21. Fragmentació IP: principi de funcionament. Fonaments de la fragmentació en xàrcies Ethernet.  
Tema 22. Seguretat perimetral. Instal·lació, configuració i manteniment del Fortigate 200A.  
Tema 23. Concepte de firma electrònica i certificat digital. Agències certificadores. Generalitats. Tecnologia i utilitat en administració local.   
  
Tema 24. Sistemes de servidors Blade de HP. Administració i configuració de xassís HP C7000.  
Tema 25. Administració d'Oracle Datava's 10g.  
Tema 26. Administració de Microsoft SQL Server 2000.  
Tema 27. Automatització de tasques administratives en Windows Server 2008R2: PowerShell.  
Tema 28. Windows Server 2008R2 (I). Instal·lació i administració. Servicis de domini en Active directory. Creació d'objectes en Active directory. Creació i administració. Usuaris i grups en Active directory. Creació d'equips i unir-los al domini.  
Tema 29. Windows Server 2008R2 (II). Implementació, administració i configuració directives de grup, suport de directiva de grup, delegació de suport d'equips. Administrar programari amb la directiva de grup d'instal·lació de programari . Autenticació, configuració les directives de contrasenyes i bloqueig, auditar l'autenticació. Configurar la replica DFS de Sysvol. Llocs i replicació.  
Tema 30. Infraestructura de xàrcia de Windows Server 2008R2 (I). Model OSI, protocol TCP/IP i capes de xàrcia. Direccionament IP versió 4. La resolució de nom en xàrcies Windows Server 2008. Instal·lar servidor DNS, Crear i configurar infraestructura de zona DNS, configurar la replicació i la transferència de zona. Crear una infraestructura DHCP, instal·lar i configurar servidor DHCP.  
Tema 31. Infraestructura de xàrcia de Windows Server 2008R2 (II). Administració d'actualitzacions de progrrmari (WSUS). Monitorizació d'esdeveniments, rendiment i xàrcia. Administració d'arxius. Seguretat d'arxius i carpetes compartides.  
Tema 32. Virtualització de servidors en Windows Server 2008R2. Hyper-V. Implementació i administració.  
Tema 33. Màquines virtuals. Migració, còpies de seguretat i restauració amb System Center i Data Protecció Mànager.  
Tema 34. Instruments per a la cooperació entre administracions públiques en matèria d'administració electrònica. Infraestructures i servicis comuns. Plataforma d'administració electrònica per a EELL de la Comunitat Valenciana. Model tecnològic.  
Tema 35. Components de la Plataforma d'Administració Electrònica per a EELL de la Comunitat Valenciana.  
Tema 36. Programari per a la gestió de l'administració local en l'Ajuntament de Puçol (I): el Padró Municipal d'Habitants (Interpública, iA Soft); la gestió integral de la policia local (Gespol).  
Tema 37. Programari per a la gestió de l'administració local en l'Ajuntament de Puçol (II): el portfolio de TAO: el registre d'entrada/eixida; la gestió de sancions municipals de tràfic; la gestió tributària; la recaptació executiva.  
Tema 38. Programari per a la gestió de l'administració local en l'Ajuntament de Puçol (III). El portfolio de TAO: gestió de l'organització. Gestió de la seguretat: definició de rols i implementació d'autoritzacions. Depuració de la base de dades Terceres i la base de dades Ciutat.  
Tema 39. Programari per a la gestió de l'administració local en l'Ajuntament de Puçol (IV). El portfolio de TAO: definició de tipus d'ingrés. Gestor d'informes.  
Tema 40. Programari per a la gestió de l'administració local en l'Ajuntament de Puçol (V). El portfolio de Sage Aytos: aplicació de comptabilitat Sicalwin. Aplicació de gestió documental i firma electrònica FirmaDoc. Aplicació de nòmines Sigep.  
  
Cosa que es fa pública perquè en prengueu coneixement i als efectes oportuns.  
  
Puçol, 1 de juliol de 2013.- L'alcaldessa: Mercedes Sanchis Montañana.